PROCURATURA GENERALĂ A DISTRICTULUI FEDERAL
În 2020, în Mexic au fost ucise 3.748 de femei.
Dintre acestea, 2.801 au fost omoruri intenționate
și 947 au fost femicide.
Ca femei,
să căutăm dreptatea în fața violenței înseamnă să ne unim forțele.
Înseamnă să fim conștiente că avem nevoie una de alta.
Sayuri Herrera a fost numită șefa Direcției pentru Investigarea Femicidelor
din cadrul Biroului Procurorului General pentru Ciudad de México.
Procuroarea și-a anunțat numirea în social media.
E o avocată cu un istoric în mișcările sociale și activism,
un profil atipic.
Evident, te și temi să accepți postul de procuror.
Dar m-am gândit că cineva trebuie s-o facă.
Numirea lui Sayuri Herrera Román, masterandă în Drept,
urmărește crearea unui nou mod de abordare a infracțiunilor comise împotriva femeilor
și stoparea impunității.
Nu era nevoie să fiu eu, putea fi oricine.
Dar simt nevoia să fac asta.
Ne întrebăm,
dacă avem clasificări penale, protocoale și procuraturi,
de ce impunitatea e regula?
MINISTERUL FEDERAL AL JUSTIȚIEI CIUDAD DE MÉXICO
PROCUROAREA
Primii sosiți, în partea asta! Haideți! Pe aici!
Intrați, vă rog.
DIRECȚIA PENTRU INVESTIGAREA FEMICIDELOR
Cei care comit femicide sunt bărbații.
De obicei sunt cunoștințe ale victimei, persoane cu care acestea aveau relații.
De aceea e o infracțiune care poate fi stopată,
poate fi gestionată și eradicată, fiindcă știm de unde provine.
PROCUROARE AXATĂ PE FEMICIDE CIUDAD DE MÉXICO
FEMICIDE
Fiecare direcție are propria echipă de investigații,
care se ocupă de toate morțile violente din oraș.
Bună dimineața. Direcția pentru Femicide.
Ce înțelegem prin morți violente?
Atunci când există o leziune,
trebuie să excludem patru tipuri de cauze.
Cauze naturale,
cauze accidentale,
suicidul sau, ceea ce ține de competența noastră, omorul.
Suntem la datorie…
ANCHETATOR
…24 de ore pe zi când apar astfel de probleme.
Turele în care lucrăm nu sunt de rutină, nici monotone.
În meseria asta, când ești de serviciu, nu știi niciodată la ce să te aștepți.
CRIMINALIST
Avenida Principal,
colț cu Gloria Marín.
Cartierul Ampliación Emiliano Zapata, Iztapalapa, Ciudad de México.
Avem de toate! Tentative de omor, violență, răniri…
- Sinucideri… - Focuri de armă, cadavre în putrefacție…
Când ești de serviciu, trăiești periculos.
A fost găsită înfășurată într-o pătură.
O pătură alb cu albastru,
cu dungi verticale și orizontale negre.
Când suntem anunțați că a avut loc un omor,
poliția coroborează faptele,
iar noi trimitem experții criminaliști să ridice probe de la locul faptei.
Da, e mult de lucru.
Suntem expuși la multe situații.
Putem răspundem la un apel la ora 03:00.
Adesea găsim greu locul faptei. Sunt locuri dificile, uneori nu e semnal.
Sunt locuri urâte.
E plin de gunoaie, gândaci, ploșnițe, tot felul de lucruri.
Ieri, când am deschis magazinul, am văzut…
E tot timpul plin de gunoaie, nu credeam că e cineva acolo.
La procuratură am ales omucideri, femicide și răpiri.
Acestea erau obiectivele mele. Am fost repartizată la femicide.
Pe atunci, femicidele erau în creștere, deși încă nu erau atât de numeroase.
La început, erau unul-două pe tură.
Nu erau atât de multe.
Procurorul e persoana care răspunde de investigație
și de elucidarea actelor de violență împotriva persoanelor,
pentru a le oferi acces la justiție.
Sunt 591? În care dosare?
- Partea aia din dosare… - Și ce…
Procurorul coordonează
o echipă de specialiști
formată din anchetatori, din experți, bărbați și femei, și din criminaliști
pentru a duce ancheta la capăt.
Nu am experiență. N-am fost niciodată anchetator.
Eu am fost activistă
și e o provocare, fiindcă planează bănuiala că nu sunt de încredere.
Ziceau: „Sayuri nu vine din sistem.”
În prima zi după ce am preluat postul, toți anchetatorii au demisionat.
Toți! Nu voiau să rămână aici.
Nu voiau să lucreze cu mine.
Aveau prejudecăți legate de mine.
De-asta suntem în grevă!
E motivul pentru care protestăm de 83 de zile.
E motivul pentru care ne împotrivim
și cerem o universitate democratică, gratuită și publică.
Pentru asta am cerut acest spațiu. Autoritățile să ajungă la o înțelegere…
La procuratură am cunoscut oameni care mi-au spus:
„Ești din promoția '99!”
Cu alte cuvinte: „Ești una din scandalagiii care au făcut grevă.”
GREVA STUDENȚILOR DE LA UNAM
Am trecut prin momente dificile, de represiune.
Eram acuzați, fiind studenți la UNAM,
că protestam și solicitam acces la educație publică gratuită.
Au acționat împotriva tuturor studenților care au susținut mișcarea din 1999.
Câte facultăți au intrat azi în grevă?
Grevă!
Scandați!
Grevă!
Eu am participat la acea mișcare.
N-am cerut voie familiei să particip la grevă.
Am considerat că așa era corect,
să protestez față de impunerea de taxe la universitatea publică.
Tata și mama erau fermieri.
Nu ne permiteam să plătim universitatea.
- Plătiți voi! - Nu creșteți taxele!
Am făcut toți pașii necesari ca să mă înscriu la Drept.
Am hotărât să mă fac avocată înainte să înceapă greva.
Mi-am zis că vreau să muncesc în avocatură și să apăr oamenii.
Dar parcursul grevei și felul în care s-a terminat…
Mai ales cum s-a terminat…
Poliția a pătruns în campus…
Eram foarte dezamăgită de toate, în general.
De instituții, de guvern…
Aveau mandat de arestare pe numele meu.
Am fost persecutată.
Sunteți toți niște câini nenorociți! Muriți!
- Nemernicule! Idiotule! - Gata!
Dracu' să vă ia!
După 9 luni și 17 zile de grevă,
clădirile au fost recuperate pașnic.
Liderii vizibili din consiliul greviștilor au căzut.
El e Alejandro Echavarría, zis și „El Mosh”.
El e Mario Flavio Benítez Chávez, care are legături strânse
cu Armata Zapatistă de Eliberare Națională.
Când am vorbit despre transformarea universității,
ne gândeam la ce citiserăm
la bărbații și femeile zapatiste.
Mișcarea zapatistă a schimbat tot. M-a schimbat și pe mine.
Eram în campusul principal când a venit în vizită subcomandante Marcos.
Bună ziua, Universitatea Națională Autonomă a Mexicului!
Armata Zapatistă de Eliberare Națională!
Acel moment ne-a insuflat speranță.
A fost emoționant să-i auzim.
Pe toți studenții universității, băieți sau fete,
îi rugăm să nu înceteze să privească la cei aflați mai jos,
să nu înceteze să privească spre un viitor…
NU ÎNCETAȚI SĂ PRIVIȚI ÎN JOS
…care va fi colectiv sau nu va fi deloc.
L-am înrămat și l-am pus pe perete,
ca să nu uit unde e locul meu și de unde vin.
Din fermier, tatăl meu a ajuns muncitor.
S-a gândit că va putea să-i ofere familiei lui o casă.
Dar, din păcate, a fost mințit.
A ajuns la închisoare, privat de libertate.
Când vorbea despre asta, era extrem de indignat.
A avut o avocată care l-a scos din închisoare.
Când a ieșit, mi-a spus cât de mândru era de avocata lui.
Și mi-am spus că vreau și eu să devin avocată.
Am avut cazuri ale unor persoane private ilegal de libertate.
Domnule președinte Enrique Peña Nieto, vă întrebăm
când va fi redat familiei trupul neînsuflețit al lui Julio Cesar?
L-ați omorât, aduceți-l înapoi.
Pentru cei 43, dreptate!
Am avut cazuri de execuții extrajudiciare, cazuri de tortură…
Vor deschide o anchetă pentru alte infracțiuni decât tortura.
Am avut cazuri
de oameni urmăriți penal și acuzați pe nedrept de răpire.
Solicităm reunirea familiei.
Am reprezentat victime feminine ale violenței sexuale.
Lucrez la Centrul pentru drepturile omului Fray Francisco de Vitoria.
Apoi a avut loc femicidul Lesvy din campusul UNAM.
Femeia găsită ieri spânzurată cu cablul unui telefon public în campus
se numea Lesvy și avea 22 de ani.
Încă nu se știe dacă a fost ucisă sau dacă s-a sinucis.
AICI A FOST GĂSITĂ LESBY
Cadavrul nu prezenta traumatisme, dar avea un cablu de telefon public…
A fost primul caz de femicid de care m-am ocupat.
Tânăra pe care o reprezentăm este Lesvy Berlín Rivera Osorio, de 22 de ani.
Procuratura a decis că a fost sinucidere
și a publicat mai multe postări prin care Lesvy era victimizată din nou.
Din nou aveam de-a face cu reprezentanții universității.
Avea loc alt protest al studenților, dar era diferit de ce văzusem anterior.
Acum se cerea dreptul femeilor la viață.
Am făcut o treabă impecabilă cu ancheta.
Am prezentat raportul criminalistic.
Am prezentat un raport al reconstituirii faptelor.
Au decis că a fost într-adevăr un caz de femicid.
Noi am fost singurele
care le-am spus de la început
autorităților și funcționarilor publici
că nu a fost sinucidere, ci femicid.
Iar azi s-a confirmat.
Azi a ieșit la iveală adevărul. Azi…
Când am plecat de la audiere, erau acolo mamele mai multor victime.
Mamele erau emoționate și spuneau:
„Dar fiicei mele când i se va face dreptate?”
„Când ni se va face dreptate?”
Dar erau pline de speranță că se poate face dreptate când întrebau:
„Mie când mi se face dreptate?”
Sigur că eram bucuroasă,
dar când le-am văzut pe acele mame pline de speranță care cereau dreptate,
mi-am spus că încă nu ne-am terminat treaba.
Când îi faci dreptate unei femei, simți că le-ai făcut dreptate tuturor.
Iar nedreptatea făcută unei femei o simți la fel.
Erau femei, mame, studente
care puneau presiune pe autorități să recunoască existența unei crize
și să înființeze un departament pentru femicide.
În continuare îi dăm cuvântul Ernestinei Godoy Ramos,
procuroarea generală a orașului Ciudad de México.
Autoritățile au înțeles mai greu
că violența împotriva femeilor ne va afecta pe toți până la urmă.
Vrem să înființăm
un departament specializat,
dedicat exclusiv investigării femicidelor.
Acest departament va avea ca misiune elaborarea…
Am simțit că n-ar trebui să fie doar o numire administrativă.
PROCUROARE GENERALĂ 2020-2024
Nu conta pe cine cunoșteam, cine era disponibil și așa mai departe,
ci cine era dispus.
Am decis să publicăm disponibilitatea postului.
Bună dimineața, doamnă!
E etapa a doua a procesului de recrutare
pentru postul de șef al Direcției pentru Femicide.
După mine, sprijinul ar trebui să se concentreze
asupra faptului că cea mai importantă persoană
e cea ale cărei drepturi au fost încălcate și care trebuie…
De la început mi s-a părut cel mai bun interviu.
Apoi am revăzut documentația și cea mai bună a fost Sayuri.
Nu o cunoșteam personal.
Știam că fusese activistă în societatea civilă.
Am vorbit cu ea.
Nu-mi imaginam că voi ajunge procuroare.
Când procuroarea generală m-a numit procuroare pentru cazurile de femicid,
m-a sunat, eu eram în campusul UNAM.
Îmi amintesc că am inspirat adânc.
Am simțit că viața mea avea să se schimbe, să ia o altă turnură.
Dacă ne îndreptăm privirea în sus, către putere,
putem alege doar între a rezista singuri
sau a cădea în capcana de a spune
că lucrurile pot fi schimbate doar din interior.
Câte persoane de stânga au căzut în capcana asta?
Au impresia că, dacă devin funcționari publici,
pot face ceva ca să schimbe lucrurile.
Dar se întâmplă contrariul.
Puterea îi schimbă,
transformă foștii activiști sociali
în niște birocrați în slujba puterii.
Cu siguranță, ceea ce îmi propun să fac
nu poate fi rezolvat de o singură persoană.
E nevoie de o persoană încrezătoare și care are capacitatea necesară.
Nu doar atât, ci să aibă speranță și să fie convinsă
că putem schimba situația în care am ajuns.
SPERANȚĂ ÎMPLETITĂ
Lucrez la procuratură fiindcă eu cred că lucrurile pot fi schimbate.
Indiferent dacă acea schimbare poate evolua sau nu,
cred că există cazuri și victime
pe care le putem ajuta aici și acum.
Și să nu pierdem din vedere
de ce ne aflăm în acest loc și ce ne dorim să facem.
Am venit aici ca să investighez femicide.
N-am venit să caut un post sau să fiu procuroare.
Bună ziua! Direcția pentru Femicide.
În cazul Joanei Esmeralda,
soțul ei…
s-a predat singur, s-a prezentat la secția din cartierul Gustavo A. Madero
și a spus: „Tocmai mi-am ucis soția.”
A descris ce a făcut, pas cu pas.
Am primit ordin…
CRIMINALIST
…să-i căutăm cadavrul.
Aici e panta abruptă. Ăsta trebuie să fie locul.
Aici se presupune că a încercat s-o arunce.
MERGEȚI LA LOCUL FAPTEI
Suspectul a spus că a secționat victima, s-a dus la un canal
și i-a aruncat membrele acolo.
ȚIPA CĂ I-A ARUNCAT RĂMĂȘIȚELE
- Betsy, când expiră mandatul de reținere? - La 07:00.
La 03:45?
La 06:45? Îl mutăm la 11:00?
Mersi!
Au autorizat Direcția pentru Femicide
să intervină la locul faptei, lângă bulevardul Río de los Remedios.
CARTIERUL TICOMÁN
Ne-am născut aici.
Sora mea a crescut, a făcut școala, și-a petrecut copilăria aici.
Toate s-au întâmplat în cartierul ăsta.
E o zonă periculoasă. Cred că e zonă roșie.
Criminalitatea e în floare. E un loc periculos.
Ea era cea care ținea familia laolaltă.
Cum era cea mai mare, era ca o a doua mamă pentru noi.
SORA JOANEI ESMERALDA
Când era ziua noastră,
se costuma în clovn și ne spunea glume.
Am fost ca primii ei copii. Pe urmă a avut familia ei.
Eu le-am făcut. Sunt ultimele poze cu ea împreună cu bunica.
Mama era foarte iubitoare.
Mama era toată lumea mea, era cea mai bună prietenă,
persoana căreia îi spuneam tot.
O consider cea mai bună mamă.
FIICA JOANEI ESMERALDA
Ne-a fost mereu alături.
Sora mea trăia pentru fetele ei.
În dimineața aia am observat că n-a dus fata la școală.
Mi s-a părut ciudat, fiindcă era foarte responsabilă.
M-am dus la mama și mi-a zis că sora mea n-a venit.
Observaserăm semne de violență.
Nu-l putea părăsi, fiindcă se temea să nu-i ia fetele.
Ne-am dus să anunțăm poliția, fiindcă bănuiam că-i făcuse ceva.
Odată, una dintre surorile mele a găsit-o încuiată.
Nu răspundea, nu dădea niciun semn că ar fi bine.
Sigur se întâmplase ceva. Așa că am hotărât să anunțăm poliția.
Într-o zi, una dintre surori, care rămăsese acasă, m-a sunat
și mi-a spus că au venit niște agenți
și că el se predase și mărturisise că și-a ucis soția.
Veți da declarația de la locul dv. Ce aveți de spus despre aceste fapte?
Era acasă la o rudă. Am hotărât să-i iau viața.
- Cum i-ați luat viața? - Cu o armă ascuțită.
Ce ați făcut pe urmă?
Am curățat casa și am scăpat de toate probele.
Am curățat sângele, toate dovezile.
Bine.
Persoana asta a venit la audiere
și a povestit cum a ucis-o pe Joana
și că a făcut asta deoarece,
conform declarației lui, îi fusese infidelă.
Și spera că judecătorul va considera că fusese îndreptățit,
că acesta era un motiv de iertare sau o justificare a faptei.
Din cauză că era infidelă, am hotărât să-i iau viața.
Nu mă asculta și voiam să îndrept lucrurile.
Dar ea a refuzat. De-asta am ucis-o, onorată instanță.
Asta e tot.
Mama îi spusese că nu mai voia să fie cu el. De data asta era sigură.
El mi-a zis că nu se pot despărți.
„Mama ta nu poate pleca, fiindcă Domnul ne-a unit.
Suntem căsătoriți și ea îmi aparține, fiindcă e soția mea.”
Cred că asta a declanșat totul.
Am avut o intervenție acasă la Joana.
RAPORT DETALIAT MANDAT DE PERCHEZIȚIE
Criminaliștii au bătut la ușă.
Anchetatorul a spus:
„Am venit să facem cercetări în numele procuraturii.
Dați-ne voie să intrăm pe proprietate.”
Au deschis ușa…
Erau niște documente…
Erau hârtii și afișe pe perete.
Țin minte că era un afiș pe care scria:
„Te voi iubi, voi avea mereu grijă de tine”, așa ceva.
Era șocant, știind de ce te-ai dus acolo, să vezi toate chestiile alea.
Am găsit hârtii scrise de Joana.
Am găsit o scrisoare în care victima îi spunea
să se despartă, că nu vrea să aibă de-a face cu el,
că el poate să vândă mobila și să le dea banii fetelor.
A trebuit să percheziționăm fiecare cameră,
ca să aflăm exact în ce loc i-a luat viața Joanei.
Am căutat stropi de sânge cu ajutorul luminolului…
Pornind de acolo, am găsit locul crimei,
am stabilit unde avusese loc și dacă e sângele lui sau nu.
Nu ajunge că vine el și zice: „Eu am omorât-o.”
Avem nevoie de date, de detalii științifice și tehnice.
EXPERT ÎN GENETICĂ MEDICO-LEGALĂ
Criminaliștii aveau puțin luminol și ne-au spus:
„Spuneți-ne unde să aplicăm luminol.”
Ca să dea vina pe noi în caz că probele nu erau bune,
fiindcă noi le-am spus unde.
Unul a zis: „E aici un pat și niște haine. Aplic aici, să văd ce găsesc.”
Testarea asta se deosebește prin faptul că sângele nu e vizibil cu ochiul liber.
Omul a curățat intenționat locul faptei. Aparent, nu era nimic acolo.
EXPERT CHIMIE CRIMINALISTICĂ
Dar dacă aplicăm luminol,
vedem dacă a fost sânge în acel loc la un moment dat.
Luminolul reacționează la fierul din sânge și produce chimioluminiscență.
Lumina albastră rezultată
înseamnă rezultat pozitiv pentru identificarea sângelui.
Ce am văzut ne-a impresionat.
Parcă luminiscența ne spunea: „Așa s-a întâmplat.”
Existau urme de târâre.
Toată camera era…
- Era luminată. - Era efectiv luminată.
Pe baza acelor probe am stabilit locul crimei.
Dar cel mai important lucru în urma audierii
și a contactului ulterior cu suspectul
a fost faptul că ne-a indicat locul în care să găsim rămășițele Joanei.
- Unde ați aruncat rămășițele? - În Río de los Remedios.
Ce ați făcut cu fierăstrăul și cu cuțitul?
La fel, le-am aruncat în râu.
În aceeași noapte. Am făcut totul în noaptea aia.
- Cine v-a ajutat? - Nimeni, am fost singur.
M-am dus acolo de trei ori ca să scap de toate probele.
A spus că a aruncat rămășițele aproape de casă.
S-a dus pe stradă și la un moment dat, la un colț,
a luat-o în amonte și le-a aruncat acolo.
Anchetatorii au căutat rămășițele pe malurile râului,
dar fără succes.
CERCETĂRILE SE ÎNCHEIE CU REZULTATE NEGATIVE
I-am spus comandantului să mergem din nou, dar el mi-a spus că râul crește
și că probabil nu vom găsi inimic.
I-am zis să epuizăm toate variantele.
Am format o echipă de căutare.
În râu e mult gunoi. Ar fi ca și cum…
- Am căuta acul în carul cu fân. - Exact.
În funcție de teren, există mai multe tipuri de căutare.
În acest caz, fiind câmp deschis, folosim metoda cadranelor.
Am căutat într-un cadran, am terminat acolo,
apoi am trecut la alt cadran, ca să acoperim toată zona.
Există acolo o pantă abruptă unde trebuie să cobori cu grijă.
Acolo a găsit Brenda un braț al Esmeraldei.
Am văzut o cârpă albă.
Erau…
ANCHETATOR
…multe musculițe acolo.
Asta ne spune că e ceva acolo.
Era brațul ei.
MEMBRU SUPERIOR STÂNG
BRAȚ
Era pe malul râului.
A fost primul…
indiciu sau punct de referință de unde am continuat căutarea.
Eram mulțumiți.
Aveam un grup pe WhatsApp unde comunicam, scriam: „Am găsit un braț!”, una-alta.
La un moment dat, cineva a scris: „Am găsit destule rămășițe, ajunge.”
Dar țineam neapărat să continuăm căutarea.
Am cerut ajutor pompierilor, grupului pentru situații de criză…
Ne gândeam să cerem o ambarcațiune, ca să intrăm în râu.
Eu sunt acolo, în spate.
S-au folosit de centuri și de o coardă ca să coboare.
Apa le ajungea aproape de piept.
Se simțea și un miros puternic.
Cred că și cel mai sceptic membru al echipei a fost însuflețit
și a devenit mai implicat și entuziasmat de faptul că e posibil să găsim tot.
Oamenii își dau seama când faci ceva fiindcă îți dai interesul.
Se molipsesc de entuziasmul și de optimismul tău,
văd că nu faci acel lucru doar ca să bifezi un formular.
Am mai organizat trei căutări pe râu.
Un agent s-a dus lângă râu și a zis: „Acolo e un picior.”
Au fost chemați toți membrii echipei.
Experții și pompierii au coborât
și au confirmat că era un picior întreg, cu coapsă cu tot.
MEMBRU UMAN DREPT (COAPSĂ, GAMBĂ, LABA PICIORULUI)
Era acolo.
În sfârșit, găsiserăm toate părțile cadavrului.
MEMBRE LIPSĂ
Eram foarte mulțumiți,
fiindcă ne încheiaserăm misiunea.
Ne-am aplaudat și am făcut o poză de grup.
Ne-am dus apoi
la rudele ei
și le-am spus că am găsit toate părțile cadavrului.
Atunci am spus: „Bărbatul ăsta nu a învins!”
Nu complet.
Fiindcă el voia s-o învingă pe Esmeralda chiar și după moarte.
Nu voia ca ea să aibă o moarte demnă nici în fața familiei, nici a copiilor ei.
N-a avut parte de victorie.
Ea e Joana Esmeralda și azi i-am recuperat cadavrul.
A fost un moment frumos.
AVEA 41 DE ANI
Eram șocată. N-am jelit-o așa cum ar fi trebuit.
Atunci n-am simțit nimic,
mă preocupa mai mult dacă i se va face dreptate sau nu.
Asta mă interesa.
Bună, Liz!
În primul rând…
regretăm nespus ce i s-a întâmplat Joanei.
Cum v-am spus mai devreme,
ne-am concentrat asupra căutării.
Din fericire, i-am găsit toate rămășițele.
- Scuze, îmi scot puțin masca. - Nicio problemă.
Așa…
Am vrut să le găsim ca să redăm demnitatea memoriei Joanei Esmeralda
și ca să înapoiem trupul întreg familiei, ca ea să se poată odihni în pace.
Toate lucrurile care pot explica ce înseamnă un femicid în țara asta
sunt cuprinse în acest caz.
Găsim totul aici: antecedente de abuz în familie,
copii orfani, un bărbat ce tratează corpul femeii ca pe un gunoi
și crede că e un comportament justificat.
Crede că e stăpânul Esmeraldei, pe care o consideră proprietatea sa.
Am fost foarte meticuloși
și ne-am făcut datoria de a o căuta.
Asta am făcut.
N-am considerat că sigur nu e acolo, că n-o s-o găsim, că e prea târziu.
Depunem rămășițele în coșciug, îl închidem și vă lăsăm să vă luați rămas-bun.
Ne spuneți când să venim și să acoperim mormântul.
Da? Bine.
Dați-mi voie, vă rog.
E-n regulă.
Să permitem familiei un moment de intimitate, vă rog.
Ne anunță ei când să venim.
Când a murit mama, nu mai aveam chef să merg înainte.
Fără mama nu mai aveam motive să trăiesc.
Nu mai voiam să rămân în lumea asta.
Nu voiam decât să mor. Dar sora mea mai mică m-a certat.
Mi-a zis: „Dacă pleci, eu ce fac? Nu mai am tată, nu mai am mamă.
Ce mă fac fără tine?”
Atunci mi-am dat seama că era adevărat.
Că mă gândeam la durerea mea, nu și la a ei.
În plus, era mică. Avea zece ani când a murit mama.
Când mi-a spus asta, am zis că trebuie să-mi revin.
Oricât aș suferi,
trebuie să las durerea și s-o înțeleg, ca să putem merge mai departe împreună.
Sunt tutoarea surorii mele.
Singurul loc de muncă cu program potrivit a fost de cameristă în tura de noapte.
Așa puteam sta cu sora mea după-amiaza.
Cred că dreptatea înseamnă…
Aș zice că are legătură cu corectitudinea, ca fiecare să primească ceea ce merită.
Deși a durat ceva timp, mamei i s-a făcut dreptate.
A durat doi ani ca el să fie condamnat, dar a fost o sentință corectă.
Nu va putea fi eliberat condiționat prea curând.
I s-au ridicat drepturile pe care le avea asupra mea și a surorii mele.
Să trecem la cazul următor.
Da. Solicităm ca pârâtul să fie pus sub acuzare.
Juan Gómez Pérez este acuzat oficial,
după ce a fost găsit vinovat
ca autor al infracțiunii cunoscute drept femicid
asupra victimei…
GÓMEZ PÉREZ JUAN CONDAMNAT LA 70 DE ANI DE ÎNCHISOARE
A fost o lecție pentru toată lumea. A fost o alinare.
A însemnat dreptate, demnitate, un omagiu pentru victimă
și un moment de mândrie pe care cei care fac această muncă trebuie să o simtă.
Asta înseamnă o echipă, asta e munca în echipă.
Când mă întreb ce înseamnă să fii femeie în Mexic,
mă gândesc la toate femeile.
La toate femeile care știu că nu vor renunța,
care știu că vor continua să ceară dreptate.
Sunt femei care construiesc.
Noi construim, în diferite locuri,
lumea în care vrem să trăim.
Timpul a trecut, dar nu voiam ca viața mamei să fi fost în zadar.
Visul ei era ca eu să am o carieră.
Așa că mi-am continuat studiile.
Încă mă doare și mă va durea mereu, dar continui să învăț.
Studiez Dreptul. Muncesc și învăț.
Din salariu pot plăti chiria și internetul,
mă asigur că sora mea are tot ce-i trebuie pentru școală.
Când îi faci dreptate unei femei, simți că le-ai făcut dreptate tuturor.
Iar nedreptatea făcută unei femei o simți la fel.
Așa că…
trebuie să muncim.
După acea experiență, vreau să fiu procuroare.
Înainte voiam altă specializare, dar acum vreau să lucrez la procuratură
și, ca procuroare, să mă ocup de femicide.
Cred că suferința mea m-ar ajuta să empatizez cu familiile.
Cum am trecut prin așa ceva, pot înțelege prin ce trec ei.
Știu că mergeam la grădina zoologică Chapultepec, sora mea iubea animalele.
Nepoțelele mele erau mici și le plimbam mult cu barca.
Mama mi-a cumpărat așa ceva când eram mică.
Erau ca niște animale de companie. Le târam după noi.
Dreptatea e cea mai bună terapie.
Când e dreptate, oamenii sunt liniștiți.
Nu mai sunt obsedați de ce s-a întâmplat, nu se mai gândesc atât de mult.
Nu-și pun viața în așteptare ca să meargă la procuratură.
Fir-ar…
Avem un incident.
Aducem la cunoștința echipajului A-6822
din districtul Benito Juárez, cartierul Del Valle,
că avem cod 33 în interiorul restaurantului Suntory.
Anunțați baza.
Subtitrarea: Corina Negreanu interiorul restaurantului Suntory.